26. 7. 83 De Europæiske Fællesskabers Tidende Nr. L 202/11 KOMMISSIONENS FORORDNING (EØF) Nr. 2056/83 af 20. juli 1983 om tarifering af varer i position 84.25 i den fælles toldtarif KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 97/69 af 16. januar 1969 om de nødvendige foranstalt- ninger for ensartet anvendelse af den fælles toldtarifs nomenklatur (?), senest ændret ved akten vedrørende Grækenlands tiltrædelse, særlig artikel 3, og ud fra følgende betragtninger : For at sikre ensartet anvendelse af den fælles toldtarifs nomenklatur bør der fastsættes bestemmelser om tari- fering af oscillerende forbindelsesstænger til plæne- klippere og slåmaskiner, som modtager en omdrej- ningsbevægelse fra hovedakslen og omdanner den til en vandret frem- og tilbagegående bevægelse, som de overfører til knivbjælken i plæneklipper og slåma- skiner ; i den fælles toldtarif, der er knyttet som bilag til Rådets forordning (EØF) nr. 950/68 (?, senest ændret ved forordning (EØF) nr. 604/83 (?), omfatter position 84.25 bl.a. slåmaskiner, herunder plæneklippere og position 84.63 bl.a. transmissionsaksler ; disse to posi- tioner omfatter i henhold til bestemmelse 2 b) til afsnit XVI også dele, som er af den art, der sædvan- ligvis anvendes til de under disse positioner henhø- rende maskiner ; disse to positioner kommer i betragtning ved tarifering af ovennævnte vare ; de pågældende oscillerende forbindelsestænger, hvis funktion er at overføre energi, kan ikke betragtes som transmissionsaksler eller som dele til gear, men må på grund af deres særlige konstruktion betragtes som dele af den art, der anvendes til plæneklippere og slåma- skiner ; »Forklarende Bemærkninger til TSR-Nomenklaturen«, position 84.63 udelukker også tarifering af de pågæl- dende oscillerende forbindelsesstænger i position 84.63 ; de pågældende oscillerende forbindelsesstænger skal derfor tariferes i position 84.25; de i denne forordning fastsatte bestemmelser er i over- ensstemmelse med udtalelse fra Nomenklaturudvalget for den fælles Toldtarif — UDSTEDT FØLGENDE FORORDNING : Artikel 1 Oscillerende forbindelsesstænger til plæneklippere og slåmaskiner, som modtager en omdrejningsbevægelse fra hovedakslen og omdanner den til en vandret frem- og tilbagegående bevægelse, som de overfører til knivbjælken i plæneklippere og slåmaskiner, skal i den fælles toldtarif tariferes i pos.: 84.25 Høstmaskiner og tærskeværker ; halm- og foder- pressere ; slåmaskiner (herunder plæneklip- pere); maskiner til rensning af frø, kom og bælgfrugt samt frugtsorteringsmaskiner, ægsorteringsmaskiner og andre sorteringsmas- kiner til landburgsprodukter (undtagen mølleri- maskiner henhørende under position 84.29) Artikel 2 Denne forordning træder i kraft på enogtyvendedagen efer offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 20. juli 1983. (') EFT nr. L 14 af 21. 1. 1969, s. 1. (?) EFT nr. L 172 af 22. 7. 1968, s. 1. () EFT nr. L 72 af 18. 3. 1983, s. 3. På Kommissionens vegne Karl-Heinz NARJES Medlem af Kommissionen